יחסי ישראל–לטביה

נשיא מדינת ישראל [[יצחק הרצוג (מימין) נפגש עם מקבילו הלטבי אגילס לויטס בעת ביקורו בישראל, 2022]]
בין ישראל ללטביה מתקיימים יחסים דיפלומטיים מאז הכירה ישראל בלטביה לאחר נפילת מסך הברזל ב-1991. ללטביה יש שגרירות רשמית בתל אביב-יפו, ולישראל יש שגרירות רשמית בריגה.

שגרירת ישראל בלטביה (נכון ל-2024) היא שרון רפפורט פלגי, שגריר לטביה בישראל משנת 2020 הוא אייברס גרוזה.

== היסטוריה ==
ב-1928, כשארץ ישראל הייתה בשלטון המנדט הבריטי ולטביה הייתה בתקופת העצמאות הראשונה שלה בין מלחמות העולם, לטביה מינתה את מרדכי כספי לקונסול כבוד שלה בירושלים.

מדינת ישראל הכירה בלטביה לאחר נפילת מסך הברזל, ב-4 בספטמבר 1991. היחסים נוסדו רשמית ב-6 בינואר 1992. ישראל פתחה שגרירות בריגה באוקטובר באותה שנה ולטביה פתחה שגרירות בישראל ב-1995.

ב-27 בפברואר 1994 חתמו לטביה וישראל על הסכמי עידוד והגנה על השקעות.<ref></ref> ב-20 בפברואר 2006 חתמה ישראל על אמנת כפל מס עם לטביה.<ref></ref>

ב-2005 ביקר בלטביה נשיא ישראל משה קצב וב-2006 ביקרה בישראל מקבילתו ואירה ויקה-פרייברגה. ב-2008 הגיע לישראל נשיא לטביה ואלדיס זאטלרס לרגל אירועי ועידת הנשיא.

ב-2009 נשא נשיא איראן מחמוד אחמדינז'אד נאום בגנות ישראל והציונות בוועידת האו"ם נגד הגזענות ובמחאה על דבריו יצאו נציגי שונות מהאולם בהם גם הנציג הלטבי.

ב-2010 ביקר שר החוץ אביגדור ליברמן בלטביה ונפגש עם ראש הממשלה ואלדיס דומברובסקיס.<ref></ref> באותה השנה נחשפה בישראל "פרשת השגריר" בעניין מינויו של זאב בן אריה לשגריר בלטביה הודות למידע שמסר לליברמן אודות חקירות נגדו בהיותו שגריר בבלרוס.

בין ה-28 ביולי עד ה-30 ביולי 2013, ביקר בלטביה נשיא מדינת ישראל שמעון פרס ונועד עם צמרת לטביה.

ב-2017 ביקר במדינה יושב ראש הכנסת יולי אדלשטיין בליווי חברת הכנסת מיכל רוזין לציון 25 שנים לתחילת היחסים. במהלך הביקור הוא נפגש עם ראשי המדינה והוביל ביחד עם מקבילתו יושבת ראש הסאימה אינארה מורנייצה טקס לזכר קורבנות טבח יער רומבולה בשואה. ב-2020 מורנייצה הגיעה לביקור בישראל בו ייצגה את לטביה באירועי פורום השואה העולמי החמישי.

בהצבעה באו"ם הקוראת לביטול הכרת ארצות הברית בירושלים כבירת ישראל, לטביה הצביעה בניגוד למדיניות האיחוד האירופי שהייתה לתמוך בהצעה, ונמנעה.

בנובמבר 2022 ביקר בישראל נשיא לטביה אגילס לויטס, אשר נפגש עם ראשי המדינה והוביל משלחת שהשתתפה בפורום כלכלי בין המדינות, אשר במהלכו נחתמו מספר הסכמי שיתוף פעולה. בנובמבר 2023 ביקר נשיא לטביה אדגארס רינקביצ'ס, בביקור שנועד להביע סולידריות עם ישראל על רקע מלחמת חרבות ברזל.

==שגרירים==
להלן רשימת השגרירים שהוחלפו בין המדינות:

===שגרירי ישראל בלטביה===
* טובה הרצל (1992–1996)
* עודד בן חור (1996–1999)
* אברהם בנימין (2000–2003)
* גרי קורן (2003–2006)
* חן עברי אפטר (2006–2010)
* נפתלי תמיר (ממונה על היחסים; 2010–2011)
* חגית בן-יעקב (2011–2015)
* לירון בר שדה (2015–2019)
* אורלי גיל (2019–2021)
* שרון רפפורט פלגי (2021–מכהנת)

===שגרירי לטביה בישראל===
* איברס סילארס ( ; 1995–2000)
* יאניס לובניקס (Jānis Lovniks; 2000–2004)
* קארליס אייהנבאומס (Kārlis Eihenbaums; 2004–2008)
* מרטינש פרטס (; 2008–2012)
* אנדריס וילקאנס (Andris Vilcāns; 2013–2016)
* אליטה גבלה (Elita Gavele; 2016–2020)
* אייברס גרוזה (Aivars Groza; 2020–מכהן)

==גלריה==
<gallery>
Ministru prezidents Valdis Dombrovskis tikās ar Izraēlas premjerministra vietnieku Avigdoru Libermanu (4763601100).jpg|פגישה ב-2010 בין ראש ממשלת לטביה ואלדיס דומברובסקיס ושר החוץ של ישראל אביגדור ליברמן
Ministru prezidents un Izraēlas vicepremjers (4519747471).jpg|ראש ממשלת לטביה ואלדיס דומברובסקיס נפגש עם השר לעניינים אסטרטגיים של ישראל משה יעלון בעת ביקור האחרון בלטביה, 2010
Solvita Āboltiņa tiekas ar Izraēlas Valsts prezidentu (9397796361).jpg|נשיא ישראל שמעון פרס נפגש עם יו"ר הסאימה סולביטה אבולטינה בעת ביקורו בלטביה ב-2013
Izraēlas Valsts Kneseta priekšsēdētāja oficiālā vizīte Latvijā (36766165420).jpg|יו"ר הכנסת יולי אדלשטיין נפגש עם נשיא לטביה ריימונדס ויוניס בעת ביקורו בלטביה, 2017
Izraēlas Valsts Kneseta priekšsēdētāja oficiālā vizīte Latvijā (36346919094).jpg|יו"ר הכנסת יולי אדלשטיין ויו"ר הסאימה אינארה מורנייצה מקיימים טקס זיכרון באנדרטה לזכר טבח יער רומבולה, 2017
Saeimas priekšsēdētājas vizīte Izraēlā (49425216102).jpg|יו"ר הכנסת יולי אדלשטיין ויו"ר הסאימה אינארה מורנייצה נפגשים במסגרת ביקורה של האחרונה בישראל לרגל פורום השואה העולמי החמישי, 2020
Isaac Herzog in Beit HaNassi, November 2023 (GPOHZ0 1926).jpg|נשיא מדינת ישראל יצחק הרצוג נפגש עם מקבילו הלטבי אדגארס רינקביצ'ס בעת ביקורו בישראל, 2023
</gallery>

== ראו גם ==
* יחסי החוץ של ישראל
* יהדות לטביה
== קישורים חיצוניים ==

* 

==הערות שוליים==

*